b'\n_START_ARTICLE_\nCarl Ludwig Budberg\n_START_SECTION_\n\xc5\xbdivljenje\n_START_PARAGRAPH_\n3. junija 1785 je pri\xc4\x8del s \xc5\xa1olanjem in 28. januarja 1792 je bil povi\xc5\xa1an v vodnika v Semjonovskem polku. 1. julija 1795 je postal vi\xc5\xa1ji adjutant v \xc5\xa1tabu generalporo\xc4\x8dnika Lassija. \xc4\x8cez dve leti je bil povi\xc5\xa1an v stotnika in dodeljen Ri\xc5\xa1kemu dragonskemu polku. Leta 1799 je postal brigadni major v sestavi ruskega ekspedicijskega korpusa na Nizozemskem. _NEWLINE_S polkom se je udele\xc5\xbeil tudi kampanje leta 1806-07 in 12. decembra 1808 povi\xc5\xa1an v polkovnika. 31. januarja 1811 je bil imenovan za poveljnika Leib kirasirskega polka in 3. novembra istega leta je postal njegov lastnik.  _NEWLINE_13. aprila 1813 je bil zaradi poguma celoten polk preimenovan v Gardni kirasirski polk. 30. avgusta 1813 je bil Budberg povi\xc5\xa1an v generalmajorja. Konec leta 1816 je postal poveljnik 2. brigade 1. kirasirske divizije in 24. oktobra 1824 poveljnik 2. huzarske divizije. 22. avgusta 1826 je bil povi\xc5\xa1an v generalporo\xc4\x8dnika. Med vojno s Turki leta 1829 je nenadoma umrl.'